**เกณฑ์ประเมินมาตรฐาน HAS**

## มาตรฐานส้วมสาธารณะ HAS ประกอบด้วย

## ❶มาตรฐานHAS หมายถึง มาตรฐานการประเมินส้วมสาธารณะ ซึ่งมีทั้งหมด16 ข้อ ดังนี้

**รายละเอียดเกณฑ์มาตรฐานส้วมสาธารณะระดับประเทศ**

**ความสะอาด (Healthy:H)**

1)พื้น ผนัง เพดาน โถส้วม ที่กดโถส้วม โถปัสสาวะ สะอาด ไม่มีคราบสกปรก อยู่ในสภาพดีใช้งานได้

2)น้ำใช้สะอาด เพียงพอ และไม่มีลูกน้ำยุง ภาชนะเก็บกักน้ำ ขันตักน้ำ สะอาด อยู่ใน สภาพดี ใช้งานได้

3)กระดาษชำระเพียงพอต่อการใช้งานตลอดเวลาที่เปิดให้บริการ (อาจจำหน่ายหรือ บริการฟรี) หรือสายฉีดน้ำชำระที่สะอาด อยู่ในสภาพดี ใช้งานได้

4)อ่างล้างมือ ก๊อกน้ำ กระจก สะอาด ไม่มีคราบสกปรก อยู่ในสภาพดีและใช้งานได้

5)สบู่ล้างมือ พร้อมให้ใช้ ตลอดเวลาที่เปิดให้บริการ

6)ถังรองรับมูลฝอย สะอาด มีฝาปิด อยู่ในสภาพดี ไม่รั่วซึม ตั้งอยู่ในบริเวณอ่างล้างมือ หรือบริเวณใกล้เคียง

7)มีการระบายอากาศดี และ ไม่มีกลิ่นเหม็น

8)สภาพท่อระบายสิ่งปฏิกูลและถังเก็บกักไม่รั่ว แตก หรือชำรุด

9)จัดให้มีการทำความสะอาด และระบบการควบคุมตรวจตรา เป็นประจำ **ความเพียงพอ (Accessibility:A)**

10) จัดให้มีส้วมนั่งราบสำหรับผู้พิการ ผู้สูงวัย หญิงตั้งครรภ์และประชาชนทั่วไปอย่างน้อยหนึ่งที่

11) ส้วมสาธารณะพร้อมใช้งานตลอดเวลาที่เปิดให้บริการ  **ความปลอดภัย (Safety:S)**

12) บริเวณที่ตั้งส้วมต้องมีอยู่ที่ลับตา/เปลี่ยว

13) กรณีที่มีห้องส้วมตั้งแต่ 2 ห้องขึ้นไป ให้แยกเป็นห้องส้วมสำหรับชาย หญิง โดยมีป้าย หรือสัญลักษณ์ที่ชัดเจน

14) ประตู ที่จับเปิด – ปิด และที่ล็อคด้านใน สะอาด อยู่ในสภาพดี ใช้งานได้

15) พื้นห้องส้วมแห้ง

16) แสงสว่างเพียงพอ สามารถมองเห็นได้ทั่วบริเวณ

**❷กฎกระทรวงกำหนดสิ่งอำนวยความสะดวกภายในอาคารสำหรับผู้พิการทุพพลภาพและคนชรา พ.ศ.2548** หมายถึง เนื้อหาสาระกฎกระทรวงดังกล่าวตามหมวด7 ว่าด้วยเรื่องห้องส้วม ซึ่งกำหนดสิ่งอำนวยความสะดวกหลักๆดังนี้

1**)ประตู**ของห้องที่ตั้งโถส้วมเป็นแบบบานเปิดออกสู่ภายนอก โดยต้องเปิดค้างได้ไม่น้อยกว่า 90 องศา หรือเป็นแบบบานเลื่อน และมีสัญลักษณ์รูปผู้พิการติดไว้ที่ประตูด้านหน้าห้องส้วม ความกว้างของประตูไม่น้อยกว่า 90ซม.

2) มี**พื้นที่ว่าง**ภายในห้องส้วมเพื่อให้เก้าอี้ล้อสามารถหมุนตัวกลับได้ซึ่งมีเส้นผ่านศูนย์กลาง ไม่น้อยกว่า 1.5 เมตร

3)**พื้นห้องส้วม**ต้องมีระดับ เสมอกับพื้นภายนอก ถ้าเป็น พื้นต่างระดับต้องมีลักษณะ เป็นทางลาดตามหมวด 2 และวัสดุปูพื้นห้องส้วมต้อง ไม่ลื่น

4)**มีโถส้วมชนิดนั่งราบ สูงจากพื้นไม่น้อยกว่า 45 ซม. แต่ไม่เกิน 50 ซม.**

มีพนักพิงหลังที่ให้คนพิการ หรือทุพพลภาพ และคนชราที่ไม่สามารถนั่งทรงตัวได้เองใช้พิงได้ และ ที่ปล่อยน้ำชนิดเป็นคันโยก ปุ่มกดขนาดใหญ่ หรือชนิดอื่นที่ผู้พิการ หรือทุพพลภาพ และคนชรา สามารถใช้ได้อย่างสะดวก **มีด้านข้างหนึ่งของโถส้วมอยู่ชิดผนังโดยมีระยะห่างวัดจากกึ่งกลางโถ ส้วมถึงผนังไม่น้อยกว่า 45 ซม. แต่ไม่เกิน 50 ซม.** ต้องมีราวจับที่ผนัง ส่วนด้านที่ไม่ชิดผนังให้มี ที่ว่างมากพอที่ผู้พิการ หรือทุพพลภาพ และคนชราที่นั่งเก้าอี้ล้อสามารถเข้าไปใช้โถส้วมได้ โดยสะดวก ในกรณีที่ด้านข้างของโถส้วมทั้งสองด้านอยู่ห่างจากผนังเกิน 50 ซม. ต้องมีราวจับ

5)**มีราวจับบริเวณด้านที่ชิดผนัง**เพื่อช่วยในการพยุงตัว เป็นราวจับในแนวนอนและแนวดิ่งโดยมี ลักษณะ ดังต่อไปนี้

**(ก)ราวจับในแนวนอน**มีความสูงจากพื้นไม่น้อยกว่า 65 ซม. แต่ไม่เกิน 70 ซม. และให้ยื่นล้ำออกมาจากด้านหน้าโถส้วมอีกไม่น้อยกว่า 25 ซม. แต่ไม่เกิน 30 ซม.

(ข) **ราวจับในแนวดิ่ง**ต่อจากปลายของราวจับในแนวนอนด้านหน้าโถส้วมมีความยาววัดจากปลาย ของราวจับในแนวนอนขึ้นไปอย่างน้อย 60 ซม.

6)**ติดตั้งระบบสัญญานแสง และสัญญานเสียง** ให้ผู้ที่อยู่ภายนอกแจ้งภัยแก่ผู้พิการ หรือทุพพล ภาพ และคนชรา **และ**ระบบสัญญานแสงและสัญญานเสียงให้ผู้พิการ หรือทุพพลภาพ และคนชรา สามารถแจ้งเหตุ หรือเรียกหาผู้ช่วยในกรณีที่เกิดเหตุฉุกเฉินไว้ในห้องส้วม โดยมีปุ่มกด หรือปุ่ม สัมผัสให้สัญญาณทำงานซึ่งติดตั้งอยู่ในตำแหน่งที่ผู้พิการ หรือทุพพลภาพ และคนชราสามารถใช้ งานได้สะดวก

7)มี**อ่างล้างมือ**โดยมีลักษณะ ดังต่อไปนี้

(ก) ใต้อ่างล้างมือด้านที่ติดผนังไปจนถึงขอบอ่างเป็นที่ ว่าง เพื่อให้เก้าอี้ล้อสามารถสอดเข้าไปได้ และต้องอยู่ในตำแหน่งที่ผู้พิการ หรือทุพพลภาพ และคนชราเข้าประชิดได้โดยไม่มีสิ่งกีดขวาง

(ข) มีความสูงจากพื้นถึงขอบบนของอ่าง ไม่น้อยกว่า 75 ซม. แต่ไม่เกิน 80 ซม.

และมีราวจับในแนวนอนแบบพับเก็บได้ ในแนวดิ่งทั้งสองข้างของอ่าง

(ค) ก็อกน้ำเป็นชนิดก้านโยก หรือก้านกด หรือก้านหมุน หรือระบบอัตโนมัติ

**........................................................................**

**นิยามศัพท์**

**ด้านผลผลิต (Output /Standard)**

**1.รพ.สต.ผ่านเกณฑ์มาตรฐานส้วมสาธารณะ HAS**

|  |  |
| --- | --- |
| **ตัวชี้วัด** | **จำนวน รพ.สต.ที่ผ่านมาตรฐานส้วมสาธารณะ HAS** |
| **คำนิยาม** | มาตรฐานHAS หมายถึง มาตรฐานการประเมินส้วมสาธารณะ ซึ่งมีทั้งหมด16 ข้อ ดังนี้ **รายละเอียดเกณฑ์มาตรฐานส้วมสาธารณะระดับประเทศ**  **ความสะอาด (Healthy:H)**  1)พื้น ผนัง เพดาน โถส้วม ที่กดโถส้วม โถปัสสาวะ สะอาด ไม่มีคราบสกปรก อยู่ในสภาพดีใช้งานได้  2)น้ำใช้สะอาด เพียงพอ และไม่มีลูกน้ำยุง ภาชนะเก็บกักน้ำ ขันตักน้ำ สะอาด อยู่ใน สภาพดี ใช้งานได้  3)กระดาษชำระเพียงพอต่อการใช้งานตลอดเวลาที่เปิดให้บริการ (อาจจำหน่ายหรือ บริการฟรี) หรือสายฉีดน้ำชำระที่สะอาด อยู่ในสภาพดี ใช้งานได้  4)อ่างล้างมือ ก๊อกน้ำ กระจก สะอาด ไม่มีคราบสกปรก อยู่ในสภาพดีและใช้งานได้  5)สบู่ล้างมือ พร้อมให้ใช้ ตลอดเวลาที่เปิดให้บริการ  6)ถังรองรับมูลฝอย สะอาด มีฝาปิด อยู่ในสภาพดี ไม่รั่วซึม ตั้งอยู่ในบริเวณอ่างล้างมือ หรือบริเวณใกล้เคียง  7)มีการระบายอากาศดี และ ไม่มีกลิ่นเหม็น  8)สภาพท่อระบายสิ่งปฏิกูลและถังเก็บกักไม่รั่ว แตก หรือชำรุด  9)จัดให้มีการทำความสะอาด และระบบการควบคุมตรวจตรา เป็นประจำ **ความเพียงพอ (Accessibility:A)**  10) จัดให้มีส้วมนั่งราบสำหรับผู้พิการ ผู้สูงวัย หญิงตั้งครรภ์และประชาชนทั่วไปอย่างน้อยหนึ่งที่  11) ส้วมสาธารณะพร้อมใช้งานตลอดเวลาที่เปิดให้บริการ **ความปลอดภัย (Safety:S)**  12) บริเวณที่ตั้งส้วมต้องไม่อยู่ที่ลับตา/เปลี่ยว  13) กรณีที่มีห้องส้วมตั้งแต่ 2 ห้องขึ้นไป ให้แยกเป็นห้องส้วมสำหรับชาย หญิง โดยมีป้าย หรือสัญลักษณ์ที่ชัดเจน  14) ประตู ที่จับเปิด – ปิด และที่ล็อคด้านใน สะอาด อยู่ในสภาพดี ใช้งานได้  15) พื้นห้องส้วมแห้ง  16) แสงสว่างเพียงพอ สามารถมองเห็นได้ทั่วบริเวณ |
| **เกณฑ์เป้าหมาย** | ร้อยละ 100 ของจำนวน รพ.สต.ในอำเภอนั้นๆ |
| **สูตรการคำนวณ** | จำนวน รพ.สต.ที่ส้วมผ่านมาตรฐาน HAS x 100  จำนวน รพ.สต.ทั้งหมดในอำเภอนั้น |
| **ประชากรกลุ่มเป้าหมาย** | รพ.สต. |
| **วิธีการจัดเก็บข้อมูล** | สำรวจ |
| **แหล่งข้อมูล** | สำนักงานสาธารณสุขจังหวัด |
| **รายการข้อมูล1** | จำนวน รพ.สต.ที่ผ่านมาตรฐาน HAS |
| **วิธีการรายงาน/ความถี่ในการรายงาน** | สำนักงานสาธารณสุขจังหวัด รายงานส่งศูนย์อนามัยฯ / ไตรมาสละ 1 ครั้ง |
| **หน่วยงานที่รับผิดชอบตัวชี้วัด** | นายนภาพล วสนาท นักวิชาการสาธารณสุขชำนาญการ  สำนักงานสาธารณสุขอำเภอวัฒนานคร จังหวัดสระแก้ว |